Document ID: 31993D0552

KOMISSION PÄÄTÖS,
tehty 1 päivänä lokakuuta 1993,
neuvoston direktiivissä 92/3/Euratom tarkoitettujen radioaktiivisen jätteen siirtojen valvonta-asiakirjasta (93/552/Euratom)
EUROOPAN YHTEISÖJEN KOMISSIO, joka
ottaa huomioon Euroopan atomienergiayhteisön perustamissopimuksen,
ottaa huomioon Euroopan yhteisön jäsenvaltioiden välillä sekä yhteisöön ja yhteisöstä pois tapahtuvien radioaktiivisen jätteen siirtojen valvonnasta ja tarkkailusta 3 päivänä helmikuuta 1992 annetun direktiivin 92/3/Euratom(1) ja erityisesti sen 20 artiklan,
sekä katsoo, että
komissio on direktiivin 92/3/Euratom mukaan velvollinen laatimaan asiakirjan mallilomakkeen,
direktiiviä 92/3/Euratom ei sovelleta ainoastaan radioaktiivisen jätteen siirtoihin jäsenvaltioiden välillä, vaan myös tällaisen jätteen tuomiseen yhteisön alueelle, sen viemiseen yhteisön alueelta ja sen kauttakulkuun yhteisössä kolmannesta maasta muuhun kolmanteen maahan,
hakemus voi tietyissä olosuhteissa koskea useampaa kuin yhtä siirtoa,
on tarkoituksenmukaista sisällyttää kaikki nämä tapaukset yhdenmukaiseen valvonta-asiakirjaan eri osien avulla, jotka vastaavat erilaisia direktiivissä säädettyjä tapauksia, ja
tässä päätöksessä määrätyt toimenpiteet ovat mainitun direktiivin 19 artiklalla perustetun komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Liitteessä olevaa asiakirjalomaketta käytetään direktiivin 92/3/Euratom soveltamisalalla kaikkiin radioaktiivisen jätteen siirtoihin jäsenvaltioiden välillä ja radioaktiivisen jätteen tuontiin yhteisöön ja vientiin yhteisöstä.
2 artikla
Asiakirjalomake täytetään sen eri osien sisältämien huomautusten mukaisesti.
3 artikla
1 Asiakirjalomake painetaan mustalla musteella valkoiselle paperille, joka painaa vähintään 40 grammaa neliömetriä kohti ja jonka on oltava tarpeeksi kestävää, ettei se repeydy tai rypisty tavanomaisessa käytössä.
2 Valvonta-asiakirjan mitat ovat 210 millimetriä × 297 millimetriä (A4) ja enimmäispoikkeama on pituuden osalta 5 millimetriä lyhyempi ja 8 millimetriä pidempi.
3 Jäsenvaltiot voivat edellyttää painajan nimen ja osoitteen tai tämän tunnistamisen mahdollistavan merkin esittämistä lomakkeissa. Ne voivat myös asettaa ennakkohyväksynnän lomakkeiden yksityisen painamisen ehdoksi.
4 artikla
Jäsenvaltioiden on toteutettava tämän päätöksen noudattamisen edellyttämät toimenpiteet viimeistään 1 päivänä tammikuuta 1994.
5 artikla
Tämä päätös on osoitettu kaikille jäsenvaltioille.
Tehty Brysselissä 1 päivänä lokakuuta 1993.

Labels: 8
14
0
20